A határozati javaslat elfogadásához

egyszerű többség szükséges!

**VIII. Előterjesztés**

**Bodolyabér Község Önkormányzat KÉPVISELŐ-TESTÜLETe**

**2023. november 23. napján 1730 órakor tartandó rendes, nyilvános ülésére**

**Tárgy: Döntés Bodolyabér Község Önkormányzat 2024. évi belső ellenőrzési tervéről**

**Előterjesztő: Pataki Sándorné** polgármester

**Előterjesztést készítette: dr. Keresztes Izabella** jegyző

**Törvényességi ellenőrzést végezte: dr. Keresztes Izabella** jegyző

**Tisztelt Képviselő Testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119.§ (3) bekezdése alapján a helyi önkormányzat rendelkezésére álló források szabályszerű, gazdaságos, hatékony és eredményes felhasználásának biztosítása érdekében a jegyző köteles - a jogszabályok alapján meghatározott - belső kontrollrendszert működtetni.

A jogszabály szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével.

A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 15. § (7) bekezdése és 16.§ (2) bekezdése lehetőséget ad arra, hogy Bodolyabér Község Önkormányzat belső ellenőrzésével kapcsolatos feladatok ellátását Társulási megállapodás keretén lássa el egy belső ellenőr. Ezt a feladatot a Komlói Kistérségi Többcélú Önkormányzati Társulás keretén belül Kaprényi Róbert mb belső ellenőrzési vezető végzi.

Az elkészített 2024. évi éves tervet a melléklet szerint terjesztem a tisztelt Képviselő-testület elé.

***H a t á r o z a t i j a v a s l a t:***

**…/2022. (XI.23.) önkormányzat határozat:**

**Bodolyabér Község Önkormányzat 2024. évi belső ellenőrzési tervének jóváhagyása**

Bodolyabér Község Önkormányzat Képviselő-testülete Bodolyabér Község Önkormányzat 2024. évi éves belső ellenőrzési tervét az előterjesztés melléklete szerint jóváhagyja.

**Határidő**: 2023. december 31.

**Felelős:** dr. Keresztes Izabella jegyző

Határozatról értesül: KKTÖT

Irattár

Bodolyabér, 2023. november 8.

**Pataki Sándorné sk.**

1. sz. melléklet

**Bodolyabér Község Önkormányzat 2024. évi belső ellenőrzési terve**

A „Magyarország helyi önkormányzatairól” szóló 2011. évi CLXXXIX. Törvény, az államháztartásról szóló 2011. évi CXCV. Törvény, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet határozza meg azokat a feladatokat, amelyeket a helyi önkormányzatnak és hivatalának a belső kontrollrendszer megszervezése és működtetése keretében el kell végeznie; továbbá a hivatkozott jogszabályok rendelkeznek arról is, hogy a belső kontrollok körében gondoskodni kell a belső ellenőrzés feladatainak ellátásról is. Ennek érdekében éves ellenőrzési tervet kell készíteni, melyet a képviselő-testületnek a tárgyévet megelőző év december 31-ig kell jóváhagynia.

A 2024. évi belső ellenőrzési feladatokat – tekintettel arra, hogy közszolgálati jogviszonyban foglalkoztatott belső ellenőrrel, illetve belső ellenőrzési szervezettel nem rendelkezünk – külső erőforrás igénybevételével, a Komlói Kistérségi Többcélú Önkormányzati Társulás útján kívánjuk ellátni.

Bodolyabér Község Önkormányzat 2024. évi belső ellenőrzési tervét Bodolyabér Község Önkormányzat Képviselő-testülete jogosult jóváhagyni.

**Mindezek figyelembevételével** **Bodolyabér Község4 Önkormányzatnak 2024. évi belső ellenőrzési terve a következőket tartalmazza.**

1. **A belső ellenőrzés tervezésének bemutatása**

A belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembevételével és egyben köteles olyan szabályzatokat kiadni, folyamatokat kialakítani és működtetni, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

Az Áht. 70. § (2) bekezdése alapján a belső ellenőrzés a belső kontrollrendszer keretén belül működő bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére.

A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási, belső kontroll és ellenőrzési eljárásainak hatékonyságát, a jogszabályoknak és belső szabályzatoknak való megfelelést, valamint a költségvetési bevételek és kiadások tervezését, felhasználását és elszámolását, továbbá az eszközökkel és forrásokkal való gazdálkodás folyamatát.

A belső ellenőrzés szakmai gyakorlatának nemzetközi normái szerint a belső ellenőrzési tevékenységnek értékelnie kell a vizsgált szervezet irányítását, működését és információs rendszerét fenyegető kockázatokat, a pénzügyi és működési adatok megbízhatósága és zártsága, a működési folyamatok hatékonysága és eredményessége, a vagyonvédelem, a jogszabályok, a szabályzatok, irányelvek, eljárások és szerződések betartása területén.

A belső ellenőrzés 2024. évi munkatervéhez kapcsolódóan kockázatelemzés készült, figyelembe véve a 370/2011. (XII. 31) Kormányrendeletben foglaltakat, továbbá a Belső Ellenőrzési Kézikönyv iránymutatásait, amely szerint megtörtént az önkormányzat tevékenységét érintő, gazdálkodási folyamatában rejlő kockázatok felmérése.

A fő folyamatokhoz rendelt kockázati tényezőket a Belső Ellenőrzési Kézikönyvben rögzített két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:

jogszabályi változások hatása,

kontrolltevékenységek működése,

belső szabályozás komplexitása,

bevételek realizálhatósági szintje,

pénzügyi szabálytalanságok bekövetkezésének hatásai,

szervezeti változások hatásai,

személyi változások hatásai.

Az éves terv összeállításánál számításba vett prioritások:

* belső kontrollok szabályozottsága és működése,
* költségvetési tervezés, költségvetési rendeletalkotás, beszámolás, zárszámadás szabályossága,

**A tervezett ellenőrzés bemutatása**

**Tervezett ellenőrzés tárgya:**

**Rendeletek ellenőrzése**

**Az ellenőrzés célja**: annak vizsgálata, hogy a dolgozók rendelkeznek-e munkaköri leírásokkal, azok tartalma összhangban van-e a jogszabályokban, helyi szabályzatokban foglaltakkal, alkalmasak-e az abban foglaltak alapján a dolgozók számonkérésére.

Ellenőrizni kell, hogy meghatározták-e munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét, az ezekhez kapcsolódó felelősségi szabályokat.

**Ellenőrzött szervezeti egység:** Bodolyabér Község Önkormányzat,

Magyarhertelendi Közös Önkormányzati Hivatal.

**Ellenőrizendő** **időszak:** 2023. január 1.-2023. december 31..

**Szükséges ellenőrzési** **kapacitás:** 10 ellenőri nap

**Ellenőrzés** **típusa:** szabályszerűségi

**Ellenőrzés** **ütemezése:** 2024. első félév

**Szükséges ellenőrzési** **kapacitás:** 10 ellenőri nap

Megj: Az ellenőrzés ütemezése a jegyző és a belső ellenőr megállapodása alapján módosulhat.

**Tanácsadásra rendelkezésre álló kapacitás: igény szerint.**

**A képzésre, továbbképzésre tervezett kapacitás:**

a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásai alapján.

1. **Kockázatelemzés**

**KOCKÁZAT ELEMZÉSI ÖSSZESÍTŐ TÁBLÁZAT**

**2023. évi tervhez**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Kevésbé kockázatos** | **Kockázatos** | **Nagyon kockázatos** | **Kevésbé fontos** | **Fontos** | **Kiemelten fontos** | **Nincs ilyen** |
| Költségvetési törvény szerinti támogatások |  |  | x |  |  | x |  |
| - igénylésének megalapozottsága |  | x |  |  |  | x |  |
| - alátámasztó dokumentumok, nyilvántartások vezetése, helyessége |  | x |  |  |  | x |  |
| - elszámolásának megalapozottsága. |  | x |  |  | x |  |  |
| Kötelező és vállalt feladatok végrehajtása | x |  |  | x |  |  |  |
| Polgármesteri/Közös Önkormányzati Hivatal feladatellátása | x |  |  |  | x |  |  |
| Szabályozottság: szabályozók megléte |  | x |  |  | x |  |  |
| Szabályozottság: szabályozók aktualizáltsága | x |  |  |  |  | x |  |
| Belső kontrollfolyamatok működése |  | x |  |  | x |  |  |
| Belső kontrollrendszer kialakításának és működtetésének szabályossága |  | x |  | x |  |  |  |
| Gazdálkodási jogkörök ellátásának szabályossága |  | x |  |  | x |  |  |
| Kulcskontrollok működése | x |  |  |  | x |  |  |
| Pénzkezelés szabályossága, szabályozottsága |  |  | x |  | x |  |  |
| Intézmények felügyeleti (irányító szervi) jellegű ellenőrzése | x |  |  | x |  |  |  |
| Cafetéria rendszer és vonatkozó SZJA szabályok alkalmazása | x |  |  | x |  |  |  |
| Munkaügyi nyilvántartások tartalma | x |  |  |  | x |  |  |
| Besorolások, illetmények megállapítása |  | x |  |  | x |  |  |
| Munkaügy: személyi juttatások szabályossága | x |  |  |  | x |  |  |
| Képesítési követelmények megfelelősége |  | x |  | x |  |  |  |
| Szakmai létszám biztosítása | x |  |  | x |  |  |  |
| Közbeszerzési eljárások szabályossága |  |  | x |  |  | x |  |
| Beszerzési eljárások szabályossága |  |  | x |  |  | x |  |
| Pályázati források felhasználása |  |  | x |  |  | x |  |
| Iratkezelés rendje |  |  | x |  | x |  |  |
| Számlázás szabályossága |  | x |  |  | x |  |  |
| Céljelleggel nyújtott támogatások gyakorlati megvalósítása | x |  |  |  | x |  |  |
| Költségvetési-zárszámadási rendeletek készítése | x |  |  | x |  |  |  |
| Gazdasági program megléte, megalapozottsága | x |  |  | x |  |  |  |
| Költségvetés tervezési folyamatának szabályossága, megalapozottsága | x |  |  | x |  |  |  |
| Költségvetési-zárszámadási rendeletek megfelelősége | x |  |  | x |  |  |  |
| Előirányzat felhasználás, likviditás alakulása |  | x |  | x |  |  |  |
| Beszámolókészítés végrehajtása |  | x |  |  | x |  |  |
| Nemzetiségi önkormányzatok gazdálkodása |  |  | x |  | x |  |  |
| Selejtezési, leltározási tevékenység végrehajtása | x |  |  |  | x |  |  |
| Informatikai rendszerek biztonságossága |  |  | x |  |  | x |  |
| Korábbi ellenőrzések által feltárt hiányosságok megszüntetése | x |  |  |  |  | x |  |
| Eladósodottság alakulása és okai |  |  | x | x |  |  |  |
| Adósságkezelés, adósságrendezés |  |  | x |  | x |  |  |
| Vagyongazdálkodást érintő tevékenységek |  |  | x |  |  | x |  |
| Kintlévőségkezelés gyakorlati megvalósítása |  | x |  |  | x |  |  |
| Önköltségszámítás, árképzés szabályozottsága és gyakorlata |  | x |  |  | x |  |  |
| Céljelleggel kapott támogatások felhasználása |  |  | x |  |  | x |  |
| Képzések, továbbképzések végrehajtása | x |  |  | x |  |  |  |
| Gépjármű üzemeltetéssel kapcsolatos feladatok szabályossága |  |  | x |  |  | x |  |
| Intézményfenntartó társulások működésének szabályossága |  | x |  |  | x |  |  |
| Tárgyi eszközök nyilvántartásának megfelelőssége |  | x |  |  | x |  |  |
| Beruházások nyilvántartása, elszámolása |  | x |  |  | x |  |  |
| Értékcsökkenési leírás elszámolása | x |  |  | x |  |  |  |
| Helyi adók |  | x |  |  |  | x |  |
| Szociális juttatások szabályossága |  |  | x |  |  | x |  |
| Közétkeztetési feladatok ellátása |  | x |  |  |  | x |  |
| Közzétételi kötelezettség teljesítése (Infotv. alapján) | x |  |  | x |  |  |  |
| Külső ellenőrzések által feltárt hiányosságok megléte |  | x |  |  | x |  |  |
| Egyéb:  ………………………………………………………………………………………………………………………………………………………………………………………………………………………………………………………………………………………………………………………… |  |  |  |  |  |  |  |